title: 2011/458/ES: 2011 m. liepos 19 d. Tarybos sprendimas dėl Europos Sąjungos pozicijos EEE jungtiniame komitete dėl EEE susitarimo XIII priedo (Transportas) pakeitimo

text:
26.7.2011

               LT

               Europos Sąjungos oficialusis leidinys

               L 194/4

         TARYBOS SPRENDIMAS
   2011 m. liepos 19 d.
   dėl Europos Sąjungos pozicijos EEE jungtiniame komitete dėl EEE susitarimo XIII priedo (Transportas) pakeitimo
   (2011/458/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį ir 218 straipsnio 9 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimo (1) (toliau – EEE susitarimas) XIII priede išdėstytos specialios su transportu susijusios nuostatos ir priemonės;

               (2)

               į EEE susitarimą turėtų būti įtrauktas 2008 m. rugsėjo 24 d. Europos Parlamento ir Tarybos reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių (2);

               (3)

               Reglamentu (EB) Nr. 1008/2008 panaikinamas 1992 m. liepos 23 d. Komisijos reglamentas (EEB) Nr. 2407/92 dėl oro vežėjų licencijų (3), 1992 m. liepos 23 d. Komisijos reglamentas (EEB) Nr. 2408/92 dėl Bendrijos oro vežėjų patekimo į Bendrijos vidaus oro maršrutus (4) ir 1992 m. liepos 23 d. Reglamentas (EEB) Nr. 2409/92 dėl oro susisiekimo paslaugų kainų ir tarifų (5), kurie šiuo metu įtraukti į EEE susitarimą;

               (4)

               todėl EEE susitarimo XIII priedas turėtų būti atitinkamai iš dalies pakeistas;

               (5)

               Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija EEE jungtiniame komitete dėl EEE susitarimo XIII priedo pasiūlyto dalinio pakeitimo grindžiama EEE jungtinio komiteto projekto sprendimu, pridedamu prie šio sprendimo.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. liepos 19 d.

            Tarybos vardu

            Pirmininkas

         M. SAWICKI

      (1)  OL L 1, 1994 1 3, p. 3.

      (2)  OL L 293, 2008 10 31, p. 3.

      (3)  OL L 240, 1992 8 24, p. 1.

      (4)  OL L 240, 1992 8 24, p. 8.

      (5)  OL L 240, 1992 8 24, p. 15.

      PROJEKTAS
      EEE JUNGTINIO KOMITETO SPRENDIMAS Nr. …/2011
      … m. … … d.
      kuriuo iš dalies keičiamas EEE susitarimo XIII priedas (Transportas)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į jo 98 straipsnį,
      kadangi:

                  (1)

                  Susitarimo XIII priedas iš dalies buvo pakeistas … m. … … d. EEE jungtinio komiteto sprendimu Nr. …/… (1);

                  (2)

                  į Susitarimą turėtų būti įtrauktas 2008 m. rugsėjo 24 d. Europos Parlamento ir Tarybos reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių (2);

                  (3)

                  Reglamentu (EB) Nr. 1008/2008 panaikinamas 1992 m. liepos 23 d. Tarybos reglamentas (EEB) Nr. 2407/92 dėl oro vežėjų licencijų (3), 1992 m. liepos 23 d. Tarybos reglamentas (EEB) Nr. 2408/92 dėl Bendrijos oro vežėjų patekimo į Bendrijos vidaus oro maršrutus (4) ir 1992 m. liepos 23 d. Tarybos reglamentas (EEB) Nr. 2409/92 dėl oro susisiekimo paslaugų kainų ir tarifų (5), kurie įtraukti į Susitarimą;

                  (4)

                  Susitarimo XIII priedas turėtų būti atitinkamai iš dalies keičiamas,

            PRIĖMĖ ŠĮ SPRENDIMĄ:
      1 straipsnis
      Susitarimo XIII priedas iš dalies keičiamas taip:

                  1.

                  64a punktas pakeičiamas taip:

                              „64a

                                 32008 R 1008: 2008 m. rugsėjo 24 d. Europos Parlamento ir Tarybos reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių (OL L 293, 2008 10 31, p. 3).
                              Reglamento nuostatos šio Susitarimo tikslais pritaikomos taip:

                                          a)

                                          4 straipsnio f dalies tekstas „ , išskyrus susitarime su trečiąja šalimi, kurio susitariančioji šalis yra Bendrija, numatytus atvejus“ pakeičiamas taip:
                                          „. Tačiau teisines pasekmes visoje EEE teritorijoje turinčios licencijos oro susisiekimui vykdyti gali būti išduodamos remiantis susitarimuose su trečiosiomis šalimis, kurių susitariančiosios šalys yra Bendrija arba viena arba daugiau ELPA valstybių, nurodytomis šio reikalavimo išimtimis, jei EEE jungtinis komitetas priims šiuo klausimu tam tikrą sprendimą;“

                                          b)

                                          16 straipsnio 9 dalies antra pastraipa papildoma taip:
                                          „ , taip pat Islandijos regioniniuose oro uostuose ir keturiose šiauriausiose Norvegijos apskrityse.“ “

                  2.

                  65 punktas išbraukiamas.

                  3.

                  66b punktas išbraukiamas.

            2 straipsnis

         Europos Sąjungos oficialiojo leidinio EEE priede skelbtini Reglamento (EB) Nr. 1008/2008 tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja …, jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (6).
      4 straipsnis
      Šis sprendimas skelbiamas Europos Sąjungos oficialiojo leidinio EEE dalyje ir EEE priede.

         Priimta … …

               EEE jungtinio komiteto vardu

               Pirmininkas

               EEE jungtinio komiteto sekretoriai

         (1)  OL L …

         (2)  OL L 293, 2008 10 31, p. 3.

         (3)  OL L 240, 1992 8 24, p. 1.

         (4)  OL L 240, 1992 8 24, p. 8.

         (5)  OL L 240, 1992 8 24, p. 15.

         (6)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2016 m. lapkričio 8 d. Tarybos sprendimas (ES) 2016/1973, kuriuo priimama Tarybos pozicija dėl 2016 finansinių metų Europos Sąjungos taisomojo biudžeto Nr. 5 projekto

text:
11.11.2016

               LT

               Europos Sąjungos oficialusis leidinys

               L 304/6

         TARYBOS SPRENDIMAS (ES) 2016/1973
   2016 m. lapkričio 8 d.
   kuriuo priimama Tarybos pozicija dėl 2016 finansinių metų Europos Sąjungos taisomojo biudžeto Nr. 5 projekto
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2015 m. lapkričio 25 d. buvo galutinai priimtas 2016 finansinių metų Sąjungos biudžetas (2);

               —

               2016 m. spalio 7 d. Komisija pateikė pasiūlymą dėl 2016 finansinių metų bendrojo biudžeto taisomojo biudžeto Nr. 5 projekto;

               —

               dėl poreikių, susijusių su nacionaliniu iždo valdymu, 2016 m. bendrojo biudžeto taisomojo biudžeto Nr. 5 projektas turi būti priimtas nedelsiant. Todėl, remiantis Tarybos darbo tvarkos taisyklių 3 straipsnio 3 dalimi, pagrįsta sutrumpinti aštuonių savaičių laikotarpį, skirtą nacionaliniams parlamentams informuoti, kaip nustatyta Protokolo (Nr. 1) 4 straipsnyje,

         NUSPRENDĖ:
   Vienintelis straipsnis
   Tarybos pozicija dėl 2016 finansinių metų Europos Sąjungos taisomojo biudžeto Nr. 5 projekto buvo priimta 2016 m. lapkričio 8 d.
   Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

      Priimta Briuselyje 2016 m. lapkričio 8 d.

            Tarybos vardu

            Pirmininkas

         P. KAŽIMÍR

      (1)  OL L 298, 2012 10 26, p. 1.

      (2)  OL L 48, 2016 2 24, p. 1.


title: 2006/827/EB: 2006 m. balandžio 27 d. Europos Parlamento sprendimas dėl 2004 finansinių metų Europos rasizmo ir ksenofobijos kontrolės centro sąskaitų uždarymo

text:
6.12.2006

               LT

               Europos Sąjungos oficialusis leidinys

               L 340/81

         EUROPOS PARLAMENTO SPRENDIMAS
   2006 m. balandžio 27 d.
   dėl 2004 finansinių metų Europos rasizmo ir ksenofobijos kontrolės centro sąskaitų uždarymo
   (2006/827/EB)
   EUROPOS PARLAMENTAS,

               —

               atsižvelgdamas į Europos rasizmo ir ksenofobijos kontrolės centro 2004 finansinių metų galutines metines finansines ataskaitas (1),

               —

               atsižvelgdamas į Audito Rūmų pranešimą dėl Europos rasizmo ir ksenofobijos kontrolės centro 2004 finansinių metų metinių finansinių ataskaitų su centro atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, ir ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ir ypač į jo 185 straipsnį,

               —

               atsižvelgdamas į 1997 m. birželio 2 d. Tarybos reglamentą (EB) Nr. 1035/97 dėl Europos rasizmo ir ksenofobijos kontrolės centro įsteigimo (4), ir ypač į jo 12a straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį bei V priedą,

               —

               atsižvelgdamas į Biudžeto kontrolės komiteto pranešimą bei Piliečių laisvių, teisingumo ir vidaus reikalų komiteto nuomonę (A6–0096/2006),

               1.

               atkreipia dėmesį į šiuos Europos gyvenimo ir darbo sąlygų gerinimo fondo 2004 ir 2003 finansinių metų finansinių ataskaitų skaičius:
               2004 ir 2003 finansinių metų pajamų ir išlaidų ataskaita

                           (1000 EUR)

                           2004

                           2003

                           Pajamos

                           Bendrijos subsidijos

                           5 675

                           7 318

                           Kitos pajamos

                           421

                           374

                           Įvairios pajamos

                           35

                           Finansinės pajamos

                           21

                           1

                           PHARE pajamos

                           82

                           676

                              Iš viso pajamų (a)

                              6 234

                              8 369

                           Išlaidos

                           Darbuotojai – Biudžeto I antraštinė dalis

                           Mokėjimai

                           2 645

                           2 618

                           Perkelti asignavimai

                           85

                           64

                           Administracija – Biudžeto II antraštinė dalis

                           Mokėjimai

                           447

                           412

                           Perkelti asignavimai

                           37

                           51

                           Pagrindinė veikla – Biudžeto III antraštinė dalis

                           Mokėjimai

                           2 352

                           1 678

                           Perkelti asignavimai

                           745

                           1 162

                           Paskirtosios pajamos (PHARE ir kitos)

                           Mokėjimai

                           7

                           377

                           Perkelti asignavimai

                           0

                           694

                              Iš viso išlaidų (b)

                              6 318

                              7 055

                              Finansinių metų rezultatas (a-b)

                              - 84

                              1 334

                           Likutis, perkeltas iš ankstesnių finansinių metų

                           98

                           -1 579

                           Perkelti ir panaikinti asignavimai

                           241

                           301

                           Nepanaudotos pakartotiniam naudojimui skirtos sumos iš ankstesnių finansinių metų

                           0

                           38

                           Anuliuotos mokėtinos sumos

                           - 23

                           0

                           Valiutų keitimo skirtumai

                           - 1

                           5

                           Komisijai grąžintos sumos

                           0

                              Finansinių metų likutis

                              231

                              98

                           Pastaba: Bendrosios sumos gali skirtis dėl apvalinimo.

               2.

               patvirtina Europos rasizmo ir ksenofobijos kontrolės centro2004 finansinių metų sąskaitų uždarymą;

               3.

               paveda Pirmininkui perduoti šį sprendimą Europos rasizmo ir ksenofobijos kontrolės centro direktoriui, Tarybai, Komisijai ir Audito Rūmams bei paskelbti jį Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 269, 2005 10 28, p. 48.

      (2)  OL C 332, 2005 12 28, p. 97.

      (3)  OL L 248, 2002 9 16, p. 1.

      (4)  OL L 151, 1997 06 10, p. 1. Reglamentas su pakeitimais, padarytais Reglamentu (EB) Nr. 1652/2003 (OL L 245, 2003 9 29, p. 33).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).
    ---documentbreak---

               6.12.2006

               LT

               Europos Sąjungos oficialusis leidinys

               L 340/83

         EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl 2004 finansinių metų Europos rasizmo ir ksenofobijos kontrolės centro biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos rasizmo ir ksenofobijos kontrolės centro 2004 finansinių metų galutines metines finansines sąskaitas (1),

               —

               atsižvelgdamas į Audito Rūmų pranešimą dėl Europos rasizmo ir ksenofobijos kontrolės centro 2004 finansinių metų metinių finansinių ataskaitų su centro atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, ir ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų biudžetui taikomo finansinio reglamento (3), ir ypač į jo 185 straipsnį,

               —

               atsižvelgdamas į 1997 m. birželio 2 d. Tarybos reglamentą (EB) Nr. 1035/97 dėl Europos rasizmo ir ksenofobijos kontrolės centro įsteigimo (4), ir ypač į jo 12a straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač į jo 94 straipsnį,

               —

               atsižvelgdamas į darbo tvarkos taisyklių 71 straipsnį bei V priedą,

               —

               atsižvelgdamas į Biudžeto kontrolės komiteto pranešimą bei Piliečių laisvių, teisingumo ir vidaus reikalų komiteto nuomonę (A6–0096/2006),

               A.

               kadangi Audito Rūmai nurodė, jog jie gavo pagrįstą patikinimą, kad 2004 m. gruodžio 31 d. pasibaigusių finansinių metų metinės finansinės ataskaitos buvo patikimos ir kad, išskyrus nurodytus trūkumus sudarant sutartis, jose atspindimos operacijos iš esmės buvo teisėtos ir tvarkingos;

               B.

               kadangi Audito rūmai teigia, kad jie gavo pagrįstą patikinimą iš visų agentūrų, tačiau išreiškė aiškias abejones dėl Europos rekonstrukcijos agentūros, Europos profesinio mokymo plėtros centro, Europos mokymo fondo, Europos rasizmo ir ksenofobijos kontrolės centro ir Europos maisto saugos tarnybos 2004 finansinių metų,

               1.

               primena, kad pagal Finansinio reglamento 185 straipsnį Parlamentas suteikia biudžeto įvykdymo patvirtinimą Bendrijų įsteigtoms įstaigoms, turinčioms juridinio asmens statusą, kurios gauna iš biudžeto mokamas dotacijas; tačiau nurodo, kad ne visos šios įstaigos yra visiškai arba net iš dalies finansuojamos iš biudžeto mokamų dotacijų; pabrėžia, kad dėl to įvykdymo patvirtinimas apima tiek biudžetinį, tiek nebiudžetinį šių įstaigų finansavimą; mano, kad nepriimtina, kai vienos Sąjungos įsteigtos įstaigos privalo atsiskaityti dėl lėšų, kurios nėra mokamos iš biudžeto, išleidimo, tuo tarpu kitos, kurios negauna iš biudžeto mokamų dotacijų, už jas atsiskaityti neprivalo; patvirtina principą, pagal kurį Europos Parlamentas tvirtina visų Bendrijos agentūrų, nepriklausomai nuo to, ar jos subsidijuojamos, ar ne, metinio biudžeto įvykdymą, net ir tais atvejais, kai pagal agentūros steigimo dokumentus tvirtinimo procese dalyvauja ir kita institucija; mano, kad reikia peržiūrėti visus šiam principui prieštaraujančius dokumentus;

               2.

               pabrėžia Audito Rūmų pranešimo 1 lentelės, pirmą kartą panaudotos tvirtinant biudžeto įvykdymą 2003 m., kurioje pateikiami apibendrinti centro įgaliojimai ir pareigos, valdymas, ištekliai ir teikiamos paslaugos, svarbą; pažymi, kad 1 lentelės duomenis teikia Europos rasizmo ir ksenofobijos stebėjimo centras; prašo Audito Rūmų patikrinti 1 lentelės turinį;

               3.

               reikalauja, kad agentūros ne tik tinkamai leistų pinigus, bet ir siektų leisti juos kiek įmanoma efektyviau ir veiksmingiau; ragina Audito Rūmus apsvarstyti galimybę išplėsti savo specialiąsias metines ataskaitas dėl agentūrų ir įtraukti į jas rezultatų ir pasiektų tikslų tyrimą; remdamasis tuo ir savo rezoliucijomis dėl 2003 finansinių metų biudžeto įvykdymo patvirtinimo, ragina atsižvelgti į šiuos reikalavimus: kiek įmanoma vengti skirtingų agentūrų veiklos dubliavimosi ir išaiškinti priemones, leidžiančias geriau laikytis skaidrumo palaikant ryšius su visuomene, o taip pat Bendrijos patvirtinančių veiksmų priemones visuose įdarbinimo, mokymų ir pareigų paskirstymo lygiuose;

               4.

               pabrėžia, kad ES agentūros ne visada turi gerą įvaizdį ir kad daugelis iš jų nenusipelno tokio neigiamo įvaizdžio; pabrėžia, kad Europos Sąjungos piliečiai turėtų tai žinoti, prireikus ir tinkamomis priemonėmis atskleidžiant jiems šių agentūrų darbo tikslus ir rezultatus; ragina Komisiją siekiant šio tikslo imtis jos manymu būtinų priemonių;

               5.

               pabrėžia, kad 2004 m. Europos Sąjungos plėtra turėjo įvairialypį poveikį ES agentūrų struktūrai ir jų veiklos pobūdžiui, ir kai kurios iš jų pažymi tai savo veiklos ataskaitose, ypač atkreipdamos dėmesį į jų administratorių padaugėjimą; ragina Komisiją išnagrinėti tikrus arba numanomus sunkumus ir rekomenduoti reikiamus tvarkos pakeitimus;

               6.

               pabrėžia, kad Komisija įsipareigojo suderinti savo generalinių direktoratų veiklos ataskaitų teikimo formą; ragina apsvarstyti, ar nereikėtų tos pačios nuostatos taikyti ir Bendrijos agentūrų veiklos ataskaitoms, nes jos būna labai įvairaus turinio; ragina Komisiją aiškiai nurodyti Bendrijų agentūroms, kokią informaciją ir kokius veiklos aspektus jos privalo pateikti;

               7.

               džiaugiasi pažymėdamas, kad Audito rūmai galėjo gauti pagrįstą patvirtinimą, kad 2004 m. gruodžio 31 d. pasibaigusių finansinių metų metinės finansinės ataskaitos buvo patikimos ir kad jose atspindimos operacijos iš esmės buvo teisėtos ir tvarkingos;

               8.

               reiškia susirūpinimą dėl didelio panaikintų perkėlimų skaičiaus, ypač I antraštinėje dalyje (išlaidos darbuotojams);

               9.

               džiaugiasi pažymėdamas, kad perkėlimų skaičius labai sumažėjo; džiaugiasi, kad centras patikino ėmęsis priemonių toliau mažinti perkėlimų lygį; ragina centrą gerinti perkėlimų vykdymo būdus, kad sumažėtų didelis asignavimų panaikinimo procentas;

               10.

               džiaugiasi pažymėdamas centro patikinimą, kad buvo atlikta vidaus kontrolės standartų rizikos analizė ir peržiūrėti ex-ante vertinimo klausimynai;

               11.

               yra susirūpinęs dėl Audito Rūmų pastebėtų trūkumų rengiant konkursus ir sudarant sutartis; ragina centrą kaip galima greičiau tobulinti procedūras, kad ateityje būtų išvengta panašių pažeidimų;

               12.

               ragina Komisiją padėti agentūroms kiek galima geriau laikytis ateinantiems metams numatyto darbo plano, tokiu būdu sudarant sąlygas tinkamai planuoti ir įgyvendinti veiksmus ir ypač vengti didelių, paskutinę akimirką daromų darbo krūvio pakeitimų;

               13.

               prašo Komisijos pagerinti agentūrų bendradarbiavimą padarant bendradarbiavimą veiksmingesniu, išvengiant darbo dubliavimosi ir ištaisant trūkumus, ypač bendro pobūdžio, pvz., mokyme, Bendrijos politikos įgyvendinime, naujausių valdymo sistemų naudojime, bei sprendžiant su tinkamu biudžeto valdymu susijusias problemas.

      (1)  OL C 269, 2005 10 28, p. 48.

      (2)  OL C 332, 2005 12 28, p. 97.

      (3)  OL L 248, 2002 9 16, p. 1.

      (4)  OL L 151, 1997 06 10, p. 1. Reglamentas su pakeitimais, padarytais Reglamentu (EB) Nr. 1652/2003 (OL L 245, 2003 9 29, p. 33).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).


title: 2012/413/ES: 2012 m. liepos 19 d. Komisijos sprendimas dėl metinių prioritetų sąrašų, kuriais remiantis rengiami tinklo kodeksai ir 2013 metų gairės, sudarymo  Tekstas svarbus EEE

text:
20.7.2012

               LT

               Europos Sąjungos oficialusis leidinys

               L 192/32

         KOMISIJOS SPRENDIMAS
   2012 m. liepos 19 d.
   dėl metinių prioritetų sąrašų, kuriais remiantis rengiami tinklo kodeksai ir 2013 metų gairės, sudarymo
   (Tekstas svarbus EEE)
   (2012/413/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 714/2009 dėl prieigos prie tarpvalstybinių elektros energijos mainų tinklo sąlygų, panaikinantį Reglamentą (EB) Nr. 1228/2003 (1) ir 2009 m. liepos 13 d. Europos Parlamento ir Tarybos reglamentą (EB) Nr. 715/2009 dėl teisės naudotis gamtinių dujų perdavimo tinklais sąlygų, panaikinantį Reglamentą (EB) Nr. 1775/2005 (2), ypač į jų 6 straipsnio 1 dalį,
   kadangi:

               (1)

               2011 m. kovo 3 d. įsigaliojo 2009 m. priimtas Trečiasis direktyvų ir reglamentų rinkinys (toliau – trečiasis rinkinys). Su šiuo rinkiniu įsigaliojo nauja visoje Europoje privalomų tinklo kodeksų nustatymo sistema;

               (2)

               pirmuoju privalomų Europos tinklo kodeksų nustatymo etapu Europos Komisija pagal Reglamento (EB) Nr. 714/2009 („Elektros reglamentas“) 6 straipsnio 1 dalį ir Reglamento (EB) Nr. 715/2009 („Dujų reglamentas“) 6 straipsnio 1 dalį turi parengti metinį prioritetų sąrašą, kuriame būtų nurodytos sritys, įtrauktinos į rengiamus tinklo kodeksus. Nustatydama prioritetus Europos Komisija turi konsultuotis su Energetikos reguliavimo institucijų bendradarbiavimo agentūra (ACER), atsakingais Europos perdavimo sistemos operatorių tinklo (ENTSO) operatoriais ir kitomis svarbiomis suinteresuotosiomis šalimis. Šiuo sprendimu nustatomi prioritetai, kuriuos Komisija priėmė remdamasi viešų konsultacijų rezultatais;

               (3)

               2011 m. vasario 4 d. Europos Taryba nustatė tikslą 2014 m. užbaigti elektros ir dujų vidaus rinkos kūrimą. Trečiasis rinkinys – svarbi šio tikslo sudedamoji dalis. Tačiau būtina dėti daugiau pastangų, kad dujų ir elektros srautai galėtų laisvai tekėti per visą Europą. Trečiajame rinkinyje numatytais tinklo kodeksais ir gairėmis bus nustatytos svarbios šio tolesnio vystymosi taisyklės;

               (4)

               planuojant išteklius svarbu kasmet nustatyti svarbiausias tinklo kodeksų ir gairių rengimo sritis. Pirmą kartą pripažinus, kad tam tikra sritis yra svarbi, reikia imtis taikymo srities apibrėžimo veiksmų, kad būtų galima nustatyti būtiną suderinimo laipsnį. Svarbiausiose srityse, kuriose tinklo kodeksai ir gairės jau pradėti rengti, šie darbai bus tęsiami ir užbaigti;

               (5)

               pagal Elektros ir Dujų reglamentų 6 straipsnio 1 dalį būtinos viešos konsultacijos vyko nuo 2012 m. kovo 8 iki balandžio 16 d. Komisija gavo 18 atsakymų (3), įskaitant vieną atsakymą iš vietos valdžios institucijos ir ENTSO-G bei ENTSO-E atsakymus. Nors daugumą atsakymų pateikė Europos energetikos suinteresuotųjų šalių organizacijos, viešose konsultacijose dalyvavo ir kelios atskiros įmonės;

               (6)

               svarbiausios per viešas konsultacijas gautos bendrosios pastabos:

                           a)

                           per viešas konsultacijas aiškiai pareikšta nuomonė, kad suinteresuotosios šalys remia Komisijos požiūrį nustatyti veiksmų prioritetus ir daugiausia dėmesio skirti tam, kad būtų įgyvendinti svarbiausi elektros ir dujų tinklų kodeksų ir gairių rengimo elementai, būtini, kad iki 2014 m. būtų sukurta energijos vidaus rinka. Suinteresuotųjų šalių nuomone, Komisija konsultacijose nurodė svarbiausias užduotis, kurias būtina atlikti, kad būtų galima labiau integruoti energijos vidaus rinką;

                           b)

                           kita svarbi kelių suinteresuotųjų šalių pareikšta nuomonė buvo tai, kad jos pageidautų visus Elektros ir Dujų reglamentų 8 straipsnio 6 dalyje išvardytus klausimus spręsti taikant bendrų rekomendacijų ir (arba) tinklo kodeksų procesą užuot priėmus šiose srityse privalomas taisykles pagal tiesiogines komitologijos gaires. Šiomis aplinkybėmis kai kurios suinteresuotosios šalys pabrėžė, kad svarbu užtikrinti skaidrų, efektyvų ir darnų procesą, kuris užtikrintų ankstyvą ir glaudų suinteresuotųjų šalių ir paskirstymo sistemų operatorių dalyvavimą. Taip pat užsiminta, kad būtina nustatyti tinkamus terminus tvirtiems tinklo kodeksams parengti, kad būtų numatyta pakankamai laiko susijusių subjektų konsultacijoms;

                           c)

                           kelios suinteresuotosios šalys pageidavo, kad su bendrų gairių ir tinklo kodeksų projektų pasiūlymais būtų pateikiamas atitinkamas poveikio vertinimas, kuriame būtų nurodytos svarbiausios politikos galimybės ir pagrindimas remiantis išsamia jų sąnaudų ir naudos analize. Dėl poveikio vertinimo turėtų būti rengiamos papildomos viešos konsultacijos. Poveikio vertinimo projekto parengimas po viešų konsultacijų, kaip „bandomojo kodekso“ atveju, būtų nepriimtinas;

                           d)

                           kelios suinteresuotosios šalys savo atsakymuose nurodė, kad tam tikrų tinklo kodeksų taikymo sritis yra per plati – platesnė nei reglamentais nustatyta taikymo sritis, t. y. tarpvalstybiniai klausimai. Šiuo klausimu taip pat pabrėžta, kad tinklo kodeksai neturėtų būti pernelyg norminantys;

               (7)

               svarbiausios per viešas konsultacijas gautos su metiniu elektros tinklo taisyklių prioritetų sąrašu susijusios pastabos:

                           a)

                           kelios suinteresuotosios šalys buvo susirūpinusios galimu tinklų kodeksų nenuoseklumu. Kai kurios pasiūlė parengti tik vieną tinklo kodeksą pagal vienas bendras gaires, kitos pabrėžė, kad turėtų būti parengti bent tam tikri tinklo kodeksai, kaip antai generatoriaus ir apkrovos jungčių tinklo kodeksai, energetikos tinklo sujungimo ir sistemos veikimo tinklo kodeksai, jungčių ir perkrovos valdymo tinklo kodeksas, taip pat valdymo komitologijos gairės;

                           b)

                           kelios suinteresuotosios šalys pritaria suderintojo perdavimo tarifo struktūros ir (arba) investavimo paskatų taisyklių parengimui. ENTSO-E pareiškė nuomonę, kad tarifų struktūros ir investavimo paskatų klausimai iš esmės nesusiję, todėl rekomendavo šiuos klausimus spręsti atskirai, teikiant pirmenybę investavimo paskatų taisyklėms;

                           c)

                           ENTSO-E pareiškė nuomonę, kad į 2013-ųjų metinį prioritetų sąrašą reikia įtraukti ilgesniojo laikotarpio (numatomo) pajėgumų paskirstymo taisykles ir aukštosios įtampos nuolatinės srovės perdavimo sistemos jungties taisykles;

               (8)

               svarbiausios per viešas konsultacijas gautos su metiniu dujų tinklo taisyklių prioritetų sąrašu susijusios pastabos:

                           a)

                           suinteresuotosios šalys aiškiai pareiškė, kad jos nori suderintų perdavimo tarifų struktūros taisyklių, bet pageidautų, kad taisyklės būtų rengiamos taikant tinklo kodekso procesą, o ne tiesiogines komitologijos gaires. Kelios suinteresuotosios šalys pasiūlė nustatyti siaurą taikymo sritį;

                           b)

                           kai kurios suinteresuotosios šalys pareiškė susirūpinimą dėl pajėgumų paskirstymo tinklo kodekso ir perkrovos valdymo procedūrų taisyklių nuoseklumo, todėl rekomendavo suderinti komitologijos procesą abiem temomis;

               (9)

               svarbiausios per viešas konsultacijas gautos su elektros tinklo taisyklėmis susijusios pastabos dėl tinklo kodeksų ir gairių laikotarpiui po 2013-ųjų galimos taikymo srities ir reikalingumo: kai kurios suinteresuotosios šalys pareiškė nuomonę, kad trečiųjų šalių prieigos taisyklės turėtų būti parengtos anksčiau, nei taisyklės, susijusios su elektros tinklų energiniu efektyvumu, nes jomis veiklos vykdytojams galėtų būti užtikrintos vienodos sąlygos vidaus rinkoje;

               (10)

               svarbiausios per viešas konsultacijas gautos su dujų tinklo taisyklėmis susijusios pastabos dėl tinklo kodeksų ir gairių laikotarpiui po 2013-ųjų galimos taikymo srities ir reikalingumo:

                           a)

                           kelios suinteresuotosios šalys prašo spręsti prieauginio pajėgumo klausimą ir siūlo, kad taisyklės būtų nustatytos trečiųjų šalių prieigos tinklo kodeksu, kitos taip pat norėtų, kad šis klausimas būtų sprendžiamas parengiant suderintos perdavimo tarifų struktūros taisykles. Kelios suinteresuotosios šalys pareiškė nuomonę, kad prekybos taisyklės, susijusios su techniniu ir eksploataciniu tinklo prieigos paslaugų teikimu ir sistemos balansavimu jau nustatytos pajėgumų paskirstymo ir balansavimo taisyklėmis. Vis tik suinteresuotosios šalys pareiškė norą, kad prekybos taisyklės būtų rengiamos daugiausia dėmesio skiriant taisyklėms, kuriomis būtų skatinama likvidi prekybos antriniais pajėgumais rinka;

                           b)

                           dėl tinklo saugumo ir patikimumo taisyklių pareikšta nuomonė, kad jei turėtų būti sprendžiamas šis klausimas, tinkamiau būtų jį spręsti taikant Europos Parlamento ir Tarybos reglamentą (ES) Nr. 994/2010 (4) dėl dujų tiekimo saugumo užtikrinimo priemonių;

                           c)

                           kai kurios suinteresuotosios šalys pareiškė abejones dėl tinklo kodeksų ir gairių dėl veiklos procedūrų avarijos atveju parengimo naudos ir dėl šių nuostatų suderinimo;

               (11)

               atsižvelgdama į suinteresuotųjų šalių atsakymus, Komisija nustato veiklos prioritetus, kad būtų įgyvendinti svarbiausi elementai, būtini, kad iki 2014 m. būtų sukurta energijos vidaus rinka,

         PRIĖMĖ ŠĮ SPRENDIMĄ:
   1 straipsnis
   Kadangi numatyta, kad suderintos skaidrumo taisyklės bus nustatytos 2012 m. pagal komitologijos procedūrą, Komisija nustato šį 2013-ųjų metinį suderintų elektros taisyklių rengimo prioritetų sąrašą:

               —

               pajėgumų paskirstymo ir perkrovos valdymo taisyklės, įskaitant dieną prieš rinkos ir keletą kartų per dieną rinkos valdymą, įskaitant pajėgumo apskaičiavimą (priėmimas pagal komitologijos procedūrą),

               —

               ilgesniojo laikotarpio (išankstinio) pajėgumų paskirstymo taisyklės (tinklo kodekso projekto parengimas),

               —

               tinklų sujungimo taisyklės:

                           —

                           tinklo taisyklės dėl generatoriaus tinklo jungties (priėmimas pagal komitologijos procedūrą),

                           —

                           paskirstymo sistemos operatoriaus ir pramoninės apkrovos jungties tinklo kodeksas (baigti parengti tinklo kodeksą ir pradėti komitologijos procesą),

                           —

                           aukštosios įtampos nuolatinės srovės perdavimo sistemos jungties tinklo kodeksas,

               —

               sistemos veikimas (baigti parengti eksploatavimo saugumo, eksploatacinio planavimo ir tvarkaraščių sudarymo bei apkrovos ir dažnio valdymo ir rezervų tinklo kodeksus ir pradėti priėmimo procesą (5)),

               —

               balansavimo taisyklės, įskaitant su tinklu susijusias galios rezervo taisykles (baigti parengti tinklo kodeksą dėl balansavimo),

               —

               taisyklės dėl suderintojo perdavimo tarifo struktūros ir (arba) investavimo paskatų.

         2 straipsnis
   Kadangi numatyta, kad suderintos perkrovos valdymo taisyklės bus nustatytos 2012 m. pagal komitologijos procedūrą, Komisija nustato šį 2013-ųjų metinį suderintų dujų taisyklių rengimo prioritetų sąrašą:

               —

               pajėgumų paskirstymas (priėmimas pagal komitologijos procedūrą),

               —

               balansavimo taisyklės, įskaitant su tinklu susijusias skyrimo procedūros taisykles, disbalanso mokesčių taisykles ir perdavimo sistemos operatorių sistemų eksploatacinio balansavimo taisykles (baigti parengti tinklo kodeksą ir pradėti priėmimo procesą),

               —

               sąveikumo ir keitimosi duomenimis taisyklės,

               —

               taisyklės dėl suderintojo perdavimo tarifo struktūros.

         3 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Briuselyje 2012 m. liepos 19 d.

            Komisijos vardu

            Pirmininkas

         José Manuel BARROSO

      (1)  OL L 211, 2009 8 14, p. 15.

      (2)  OL L 211, 2009 11 14, p. 36.

      (3)  Atsakymai paskelbti adresu
   http://ec.europa.eu/energy/gas_electricity/consultations/20120416_network_codes_en.htm.

      (4)  OL L 295, 2010 11 12, p. 1.

      (5)  Tinklo kodeksai dėl operatyvinio rengimo, taip pat dėl reikalavimų ir veiklos procedūrų nepaprastosios padėties atveju bus rengiami vėliau.


title: 2015 m. birželio 19 d. Tarybos sprendimas (ES) 2015/990, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Deutsche Bundesbank išorės auditoriaus

text:
25.6.2015

               LT

               Europos Sąjungos oficialusis leidinys

               L 159/61

         TARYBOS SPRENDIMAS (ES) 2015/990
   2015 m. birželio 19 d.
   kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Deutsche Bundesbank išorės auditoriaus
   EUROPOS SĄJUNGOS TARYBA,
   atsižvelgdama į Protokolą Nr. 4 dėl Europos centrinių bankų sistemos ir Europos Centrinio Banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27 straipsnio 1 dalį,
   atsižvelgdama į 2015 m. kovo 27 d. Europos Centrinio Banko rekomendaciją, skirtą Europos Sąjungos Tarybai dėl Deutsche Bundesbank išorės auditoriaus (ECB/2015/14) (1),
   kadangi:

               (1)

               Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;

               (2)

                  Deutsche Bundesbank išorės auditoriaus įgaliojimai baigėsi po 2014 finansinių metų audito. Todėl būtina paskirti išorės auditorių nuo 2015 finansinių metų;

               (3)

                  Deutsche Bundesbank išorės auditoriumi 2015–2020 finansiniams metams pasirinko KPMG AG Wirtschaftsprüfungsgesellschaft;

               (4)

               ECB valdančioji taryba rekomendavo KPMG AG Wirtschaftsprüfungsgesellschaft skirti Deutsche Bundesbank išorės auditoriumi 2015–2020 finansiniams metams;

               (5)

               vadovaujantis ECB valdančiosios tarybos rekomendacija Tarybos sprendimas 1999/70/EB (2) turėtų būti iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnio 2 dalis pakeičiama taip:

      „2.   KPMG AG Wirtschaftsprüfungsgesellschaft patvirtinama Deutsche Bundesbank išorės auditoriumi 2015–2020 finansiniams metams.“

   2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas ECB.

      Priimta Liuksemburge 2015 m. birželio 19 d.

            Tarybos vardu

            Pirmininkas

         J. REIRS

      (1)  OL C 149, 2015 5 6, p. 1.

      (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).


title: 1978 m. gruodžio 18 d. Tarybos Sprendimas dėl Veterinarijos mokymo patariamojo komiteto įsteigimo

text:
Svarbus teisinis pranešimas

|

31978D1028

Oficialusis leidinys L 362 , 23/12/1978 p. 0010 - 0011 specialusis leidimas suomių kalba: skyrius 16 tomas 1 p. 0043  specialusis leidimas graikų k.: skyrius 05 tomas 3 p. 0157  specialusis leidimas švedų kalba: skyrius 16 tomas 1 p. 0043  specialusis leidimas ispanų kalba: skyrius 06 tomas 2 p. 0059  specialusis leidimas portugalų kalba skyrius 06 tomas 2 p. 0059

		Tarybos Sprendimas1978 m. gruodžio 18 d.dėl Veterinarijos mokymo patariamojo komiteto įsteigimo(78/1028/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Komisijos pateiktą sprendimo projektą,kadangi 1974 m. birželio 6 d. rezoliucijoje dėl diplomų, pažymėjimų ir kitų oficialias kvalifikacijas patvirtinančių dokumentų abipusio pripažinimo Taryba paskelbė pritarianti patariamųjų komitetų steigimui;kadangi, abipusiai pripažįstant diplomus, pažymėjimus ir kitus oficialias kvalifikacijas patvirtinančius dokumentus ir derinant veterinarijos gydytojo veiklos pradėjimo ir vykdymo sąlygas, svarbu užtikrinti palyginti aukšto lygio mokymą;kadangi norint prisidėti prie šio tikslo įgyvendinimo reikėtų įsteigti Komisijai padėsiantį patariamąjį komitetą,NUSPRENDĖ:1 straipsnisKomisijoje yra įsteigiamas Veterinarijos mokymo patariamasis komitetas (toliau — komitetas).2 straipsnis1. Komiteto užduotis –padėti užtikrinti palyginti aukšto lygio veterinarijos mokymą Bendrijoje.2. Šią užduotį jis įgyvendina visų pirma šiomis priemonėmis:- keičiasi išsamia informacija apie mokymo metodus ir turinį, teorinių ir praktinių studijų valstybėse narėse lygį ir struktūrą,- rengia diskusijas ir konsultacijas, kuriomis vystomas bendras požiūris į siektiną veterinarijos gydytojų mokymo lygį ir atitinkamais atvejais –į tokio mokymo struktūrą ir turinį,- nuolat peržiūri veterinarijos mokymo derinimą su veterinarijos mokslo pasiekimais bei mokymo metodais.3. Komitetas perduoda Komisijai ir valstybėms narėms savo nuomones, rekomendacijas ir, kai, jo nuomone, tikslinga, pasiūlymus dėl Tarybos direktyvų 78/1026/EEB [1] ir 78/1027/EEB [2] straipsnių, susijusių su veterinarijos mokymu, pakeitimų.4. Komitetas taip pat konsultuoja Komisiją kitais su veterinarijos mokymu susijusiais klausimais, kuriuos Komisija gali jam pavesti.3 straipsnis1. Komitetą sudaro po tris ekspertus iš kiekvienos valstybės narės:- vienas veterinarijos veikla užsiimantis ekspertas,- vienas ekspertas iš veterinarijos mokslo mokymo institucijų,- vienas ekspertas iš kompetentingų valstybių narių institucijų.2. Kiekvienas narys turi pakaitinį narį. Pakaitiniai nariai gali dalyvauti komiteto susirinkimuose.3. 1 ir 2 dalyse minimus narius ir pakaitinius narius skiria valstybės narės. 1 dalies pirmojoje ir antrojoje įtraukose minimi nariai ir jų pakaitiniai nariai skiriami veterinarijos veikla užsiimančių ekspertų ir veterinarijos mokymo institucijų siūlymu. Taip paskirtus narius ir pakaitinius narius tvirtina Taryba.4 straipsnis1. Komiteto nario kadencija trunka trejus metus. Pasibaigus minėtai kadencijai komiteto nariai savo pareigas eina tol, kol yra pakeičiami arba jų kadencija pratęsiama.2. Nariui atsistatydinus ar mirus, arba 3 straipsnyje nustatyta tvarka jį pakeitus kitu asmeniu, jo kadencija gali baigtis anksčiau nei po trejų metų. Naujasis narys paskiriamas likusiai kadencijos daliai.5 straipsnisKomitetas iš savo narių išrenka pirmininką ir du pirmininko pavaduotojus. Jis patvirtina savo darbo tvarkos taisykles. Susirinkimų darbotvarkę sudaro komiteto pirmininkas, pasikonsultavęs su Komisija.6 straipsnisKomitetas gali sudaryti darbo grupes, pakviesti stebėtojų ar ekspertų ir leisti jiems padėti spręsti visus ypatingus jo darbo aspektus.7 straipsnisSekretoriato paslaugas komitetui teikia Komisija.Priimta Briuselyje, 1978 m. gruodžio 18 d.Tarybos varduPirmininkasH.-D. Genscher[1] OL L 362, 1978 12 23, p. 1.[2] OL L 362, 1978 12 23, p. 7.--------------------------------------------------


title: 2016 m. gruodžio 14 d. Europos Parlamento ir Tarybos sprendimas (ES) 2017/339 dėl nenumatytų atvejų rezervo lėšų mobilizavimo 2016 m.

text:
28.2.2017

               LT

               Europos Sąjungos oficialusis leidinys

               L 50/47

         EUROPOS PARLAMENTO IR TARYBOS SPRENDIMAS (ES) 2017/339
   2016 m. gruodžio 14 d.
   dėl nenumatytų atvejų rezervo lėšų mobilizavimo 2016 m.
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (1), ypač į jo 14 punkto antrą pastraipą,
   atsižvelgdami į Europos Komisijos pasiūlymą,
   kadangi:

               (1)

               Tarybos reglamento (ES, Euratomas) Nr. 1311/2013 (2) 13 straipsnyje nustatyta, kad sudaromas nenumatytų atvejų rezervas, kuris neviršija 0,03 % Sąjungos bendrųjų nacionalinių pajamų;

               (2)

               remdamasi minėto reglamento 6 straipsniu Komisija apskaičiavo nenumatytų atvejų rezervo 2016 m. absoliučią sumą (3);

               (3)

               išnagrinėjus visas kitas finansines galimybes reaguoti į nenumatytas aplinkybes neviršijant daugiametės finansinės programos 3 išlaidų kategorijos (Saugumas ir pilietybė) 2016 m. įsipareigojimų viršutinių ribų ir mobilizavus visą 2016 m. turimą 1 530 mln. EUR lankstumo priemonės lėšų sumą, pasirodo būtina mobilizuoti nenumatytų atvejų rezervo lėšas siekiant patenkinti dėl migracijos, pabėgėlių ir saugumo krizės kylančius poreikius, padidinant 2016 finansinių metų Europos Sąjungos bendrojo biudžeto įsipareigojimų asignavimus, viršijant 3 išlaidų kategorijos viršutinę ribą;

               (4)

               dėl šios ypatingos padėties tenkinama Reglamento (ES, Euratomas) Nr. 1311/2013 13 straipsnio 1 dalyje nurodyta kraštutinės priemonės naudojimo sąlyga,

         PRIĖMĖ ŠĮ SPRENDIMĄ:
   1 straipsnis
   2016 finansinių metų Sąjungos bendrajam biudžetui mobilizuojamos nenumatytų atvejų rezervo lėšos, siekiant skirti 240,1 mln. EUR įsipareigojimų asignavimų sumą, viršijant daugiametės finansinės programos 3 išlaidų kategorijos įsipareigojimų asignavimų viršutinę ribą.
   2 straipsnis
   1 straipsnyje nurodyta 240,1 mln. EUR įsipareigojimų asignavimų suma visiškai kompensuojama iš daugiametės finansinės programos 2016 finansinių metų 5 išlaidų kategorijos (Administravimas) įsipareigojimų viršutinės ribos maržos.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2016 m. gruodžio 14 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         I. KORČOK

      (1)  OL C 373, 2013 12 20, p. 1.

      (2)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa. (OL L 347, 2013 12 20, p. 884).

      (3)  2015 m. gegužės 22 d. Komisijos komunikatas Tarybai ir Europos Parlamentui dėl 2016 m. finansinės programos techninio patikslinimo pagal BNP pokyčius (COM(2015) 320).


title: 2009/200/EB: 2008 m. balandžio 22 d. Europos Parlamento sprendimas dėl Europos mokymo fondo 2006 finansinių metų sąskaitų uždarymo

text:
31.3.2009

               LT

               Europos Sąjungos oficialusis leidinys

               L 88/108

      EUROPOS PARLAMENTO SPRENDIMAS

   2008 m. balandžio 22 d.
   dėl Europos mokymo fondo 2006 finansinių metų sąskaitų uždarymo
   (2009/200/EB)
   EUROPOS PARLAMENTAS,
   atsižvelgdamas į 2006 finansinių metų Europos mokymo fondo galutines metines ataskaitas (1),
   atsižvelgdamas į Audito Rūmų ataskaitą dėl Europos mokymo fondo 2006 finansinių metų galutinių metinių ataskaitų kartu su Fondo atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6–0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1990 m. gegužės 7 d. Tarybos reglamentą (EEB) Nr. 1360/90 dėl Europos mokymo fondo įsteigimo (4), ir ypač į jo 11 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A6–0114/2008),

               1.

               pažymi, kad Europos mokymo fondo galutinės metinės ataskaitos pridėtos prie Audito Rūmų ataskaitos;

               2.

               pritaria Europos mokymo fondo 2006 finansinių metų sąskaitų uždarymui;

               3.

               paveda Pirmininkui perduoti šį sprendimą Europos mokymo fondo vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 63.

      (2)  OL C 309, 2007 12 19, p. 122.

      (3)  OL L 248, 2002 9 16, p. 1.

      (4)  OL L 131, 1990 5 23, p. 1.

      (5)  OL L 357, 2002 12 31, p. 72.


title: 1977 m. spalio 28 d. Tarybos sprendimas, patvirtinantis Europos susitarimą dėl reagentų audinio rūšiai nustatyti mainų ir jos papildomą protokolą

text:
Svarbus teisinis pranešimas

|

31977D0715

Oficialusis leidinys L 295 , 18/11/1977 p. 0007 - 0007 specialusis leidimas suomių kalba: skyrius 2 tomas 2 p. 0088  specialusis leidimas graikų k.: skyrius 02 tomas 4 p. 0194  specialusis leidimas švedų kalba: skyrius 2 tomas 2 p. 0088  specialusis leidimas ispanų kalba: skyrius 02 tomas 4 p. 0159  specialusis leidimas portugalų kalba skyrius 02 tomas 4 p. 0159

		Tarybos sprendimas1977 m. spalio 28 d.patvirtinantis Europos susitarimą dėl reagentų audinio rūšiai nustatyti mainų ir jos papildomą protokolą(77/715/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Komisijos pasiūlymą,kadangi Europos Tarybos iniciatyva parengtos Europos susitarimo dėl reagentų audinio rūšiai nustatyti mainų 5 straipsnio 1 dalis nustato, kad susitariančiosios šalys imasi visų būtinų priemonių nuo visų importo muitų atleisti reagentus audinio rūšiai nustatyti, kuriuos joms naudotis perduoda kitos šalys;kadangi bet kokia tiek autonominio, tiek konvencinio pobūdžio nuostata, leidžianti nukrypti nuo Bendrojo muitų tarifo, priklauso išimtinei Bendrijos teisei;kadangi papildomas protokolas prie pirmiau minėto susitarimo, leidžiantis Europos ekonominei bendrijai tapti šio sutarties susitariančiąja šalimi, suteikia Bendrijai galią naudotis šia teise;kadangi dėl šios priežasties šis susitarimas ir jo papildomas protokolas turėtų būti patvirtinti,NUTARĖ:1 straipsnisBendrijos vardu tvirtinama Europos susitarimas dėl reagentų audinio rūšiai nustatyti mainų ir jos papildomas protokolas.Susitarimo ir papildomo protokolo tekstai pridedami prie šio sprendimo.2 straipsnisTarybos pirmininkas paskiria asmenį, įgaliojamą pasirašyti susitarimą ir jo papildomą protokolą, taip susaistant Bendriją.Priimta Liuksemburge, 1977 m. spalio 28 d.Tarybos varduPirmininkasG. Spitaels--------------------------------------------------


title: 2007/868/EB: 2007 m. gruodžio 20 d. Tarybos sprendimas, įgyvendinantis Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį ir panaikinantis Sprendimą 2007/445/EB

text:
22.12.2007

               LT

               Europos Sąjungos oficialusis leidinys

               L 340/100

      TARYBOS SPRENDIMAS

   2007 m. gruodžio 20 d.
   įgyvendinantis Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį ir panaikinantis Sprendimą 2007/445/EB
   (2007/868/EB)
   EUROPOS SĄJUNGOS TARYBA,
   atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (1), ypač į jo 2 straipsnio 3 dalį,
   kadangi:

               (1)

               2007 m. birželio 28 d. Taryba priėmė Sprendimą 2007/445/EB, įgyvendinantį Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį (2), ir nustatantį asmenų ir subjektų, kuriems taikomas tas reglamentas, atnaujintą sąrašą.

               (2)

               Taryba pateikė motyvų pareiškimus visiems asmenims, grupėms ir subjektams, tais atvejais, kai tai buvo praktiškai įmanoma, paaiškinančius priežastis, kodėl jie buvo įtraukti į Sprendimo 2007/445/EB sąrašą.

               (3)

               2007 m. birželio 29 d.Europos Sąjungos oficialiajame leidinyje paskelbtu pranešimu (3) Taryba informavo Sprendimo 2007/445/EB sąraše išvardytus asmenis, grupes ir subjektus, kad ji nusprendė palikti juos tame sąraše. Taryba taip pat informavo atitinkamus asmenis, grupes ir subjektus apie galimybę prašyti Tarybą pateikti motyvų, dėl kurių jie buvo įtraukti į sąrašą, pareiškimą (jei jiems tai dar nebuvo pranešta).

               (4)

               Taryba atliko asmenų, grupių ir subjektų, kuriems taikomas Reglamentas (EB) Nr. 2580/2001, sąrašo išsamią peržiūrą, privalomą pagal to reglamento 2 straipsnio 3 dalį. Tai darydama ji atsižvelgė į atitinkamų asmenų pastabas, pateiktas Tarybai.

               (5)

               Atlikusi peržiūrą, Taryba padarė išvadą, kad šio sprendimo priede išvardyti asmenys, grupės ir subjektai yra susiję su teroro aktais, kaip apibrėžta 2001 m. gruodžio 27 d. Tarybos bendrosios pozicijos 2001/931/BUSP dėl konkrečių priemonių taikymo kovojant su terorizmu (4) 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje, ir kad jiems ir toliau turėtų būti taikomos specialios ribojančios priemonės, numatytos Reglamente (EB) Nr. 2580/2001.

               (6)

               Asmenų, grupių ir subjektų, kuriems taikomas Reglamentas (EB) Nr. 2580/2001, sąrašas turėtų būti atitinkamai atnaujintas,

         NUSPRENDĖ:
   1 straipsnis
   Reglamento (EB) Nr. 2580/2001 2 straipsnio 3 dalyje pateiktas sąrašas pakeičiamas priede pateikiamu sąrašu.
   2 straipsnis
   Sprendimas 2007/445/EB panaikinamas.
   3 straipsnis
   Šis sprendimas įsigalioja jo paskelbimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. gruodžio 20 d.

            Tarybos vardu

            Pirmininkas

         F. NUNES CORREIA

      (1)  OL L 344, 2001 12 28, p. 70. Reglamentas su paskutiniais pakeitimais, padarytais Sprendimu 2007/445/EB (OL L 169, 2007 6 29, p. 58).

      (2)  OL L 169, 2007 6 29, p. 58.

      (3)  OL C 144, 2007 6 29, p. 1.

      (4)  OL L 344, 2001 12 28, p. 93.

      PRIEDAS
      1 straipsnyje nurodytas asmenų, grupių ir subjektų sąrašas
      1.   ASMENYS

                  1.

                  ABOU, Rabah Naami (dar žinomas kaip Naami Hamza; dar žinomas kaip Mihoubi Faycal; dar žinomas kaip Fellah Ahmed; dar žinomas kaip Dafri Rèmi Lahdi), gimęs 1966 2 1 Alžyre (Alžyras) – al-Takfir ir al-Hijra narys

                  2.

                  ABOUD, Maisi (dar žinomas kaip Šveicarų Abderrahmane), gimęs 1964 10 17 Alžyre (Alžyras) – al-Takfir ir al-Hijra narys

                  3.

                  AKHNIKH, Ismail (dar žinomas kaip SUHAIB; dar žinomas kaip SOHAIB), gimęs 1982 10 22, Amsterdame (Nyderlandai), paso (išduotas Nyderlandų Karalystės) Nr. NB0322935 – Hofstadgroep grupuotės narys

                  4.

                  AL-MUGHASSIL, Ahmad Ibrahim (dar žinomas kaip ABU OMRAN; dar žinomas kaip AL-MUGHASSIL, Ahmed Ibrahim), gimęs 1967 6 26 Qatif-Bab al Shamal (Saudo Arabija); Saudo Arabijos pilietis

                  5.

                  AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis

                  6.

                  AL YACOUB, Ibrahim Salih Mohammed, gimęs 1966 10 16 Tarut (Saudo Arabija); Saudo Arabijos pilietis

                  7.

                  AOURAGHE, Zine Labidine (dar žinomas kaip Halifi Laarbi MOHAMED; dar žinomas kaip Abed; dar žinomas kaip Abid; dar žinomas kaip Abu ISMAIL), gimęs 1978 7 18 Nadoras (Marokas), paso (išduotas Ispanijos Karalystės) Nr. ESPP278036 – Hofstadgroep grupuotės narys

                  8.

                  ARIOUA, Azzedine, gimęs 1960 11 20 Costantine (Alžyras) (Al-Takfir ir al-Hijra narys)

                  9.

                  ARIOUA, Kamel (dar žinomas kaip Lamine Kamel), gimęs 1969 8 18 Costantine (Alžyras) –Al-Takfir ir al-Hijra narys

                  10.

                  ASLI, Mohamed (dar žinomas kaip Dahmane Mohamed), gimęs 1975 5 13 Ain Taya (Alžyras) – al-Takfir ir al-Hijra narys

                  11.

                  ASLI, Rabah, gimęs 1975 5 13 Ain Taya (Alžyras) – al-Takfir ir al-Hijra narys

                  12.

                  ATWA, Ali (dar žinomas kaip BOUSLIM, Ammar Mansour; dar žinomas kaip SALIM, Hassan Rostom), Libanas, gimęs 1960 m. Libane; Libano pilietis

                  13.

                  BOUGHABA, Mohamed Fahmi (dar žinomas kaip Mohammed Fahmi BOURABA; dar žinomas kaip Mohammed Fahmi BURADA; dar žinomas kaip Abu MOSAB), gimęs 1981 12 6 Al Hoseima (Marokas) – Hofstadgroep grupuotės narys

                  14.

                  BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 3 8 Amsterdame (Nyderlandai) – Hofstadgroep grupuotės narys

                  15.

                  DARIB, Noureddine (dar žinomas kaip Carreto; dar žinomas kaip Zitoun Mourad), gimęs 1972 2 1 Alžyre – al-Takfir ir al-Hijra narys

                  16.

                  DJABALI, Abderrahmane (dar žinomas kaip Touil), gimęs 1970 6 1 Alžyre – al-Takfir ir al-Hijra narys

                  17.

                  EL FATMI, Nouredine (dar žinomas kaip Nouriddin EL FATMI; dar žinomas kaip Nouriddine EL FATMI, dar žinomas kaip Noureddine EL FATMI, dar žinomas kaip Abu AL KA'E KA'E; dar žinomas kaip Abu QAE QAE; dar žinomas kaip FOUAD; dar žinomas kaip FZAD; dar žinomas kaip Nabil EL FATMI; dar žinomas kaip Ben MOHAMMED; dar žinomas kaip Ben Mohand BEN LARBI; dar žinomas kaip Ben Driss Muhand IBN LARBI; dar žinomas kaip Abu TAHAR; dar žinomas kaip EGGIE), gimęs 1982 8 15 Midaras (Marokas), paso (išduotas Maroko Karalystės) Nr. N829139 – Hofstadgroep grupuotės narys

                  18.

                  EL-HOORIE, Ali Saed Bin Ali (dar žinomas kaip AL-HOURI, Ali Saed Bin Ali; dar žinomas kaip EL-HOURI, Ali Saed Bin Ali), gimęs 1965 7 10 arba 1965 7 11 El Dibabiya (Saudo Arabija); Saudo Arabijos pilietis

                  19.

                  EL MORABIT, Mohamed, gimęs 1981 1 24 Al Hoseima (Marokas), paso (išduotas Maroko Karalystės) Nr. K789742 – Hofstadgroep grupuotės narys

                  20.

                  ETTOUMI, Youssef (dar žinomas kaip Youssef TOUMI), gimęs 1977 10 20 Amsterdame (Nyderlandai), tapatybės kortelės (išduota Nyderlandų Karalystės) Nr. LNB4576246 – Hofstadgroep grupuotės narys

                  21.

                  FAHAS, Sofiane Yacine, gimęs 1971 9 10 Alžyre (Alžyras) (al-Takfir ir al-Hijra narys)

                  22.

                  HAMDI, Ahmed (dar žinomas kaip Abu IBRAHIM), gimęs 1978 9 5 Beni Saidas (Marokas), paso (išduotas Maroko Karalystės) Nr. K728658 – Hofstadgroep grupuotės narys

                  23.

                  IZZ-AL-DIN, Hasan (dar žinomas kaip GARBAYA, AHMED; dar žinomas kaip SA-ID; dar žinomas kaip SALWWAN, Samir), Libanas, gimęs 1963 m. Libane, Libano pilietis

                  24.

                  LASSASSI, Saber (dar žinomas kaip Mimiche), gimęs 1970 11 30 Constantine (Alžyras) – al-Takfir ir al-Hijra narys

                  25.

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr. 488555

                  26.

                  MOKTARI, Fateh (dar žinomas kaip Ferdi Omar), gimęs 1974 12 26 Hussein Dey (Alžyras) (al-Takfir ir al-Hijra narys)

                  27.

                  MUGHNIYAH, Imad Fa'iz (dar žinomas kaip MUGHNIYAH, Imad Fayiz), HIZBALLAH vyresnysis žvalgybos karininkas, gimęs 1962 12 7 Tayr Dibba, Libanas, paso Nr. 432298 (Libanas)

                  28.

                  NOUARA, Farid, gimęs 1973 11 25 Alžyre (Alžyras) – al-Takfir ir al-Hijra narys

                  29.

                  RESSOUS, Hoari (dar žinomas kaip Hallasa Farid), gimęs 1968 9 11 Alžyre (Alžyras) – al-Takfir ir al-Hijra narys

                  30.

                  SEDKAOUI, Noureddine (dar žinomas kaip Nounou), gimęs 1963 6 23 Alžyre (Alžyras) – al-Takfir ir al-Hijra narys

                  31.

                  SELMANI, Abdelghani (dar žinomas kaip Gano), gimęs 1974 6 14 Alžyre (Alžyras) – al-Takfir ir al-Hijra narys

                  32.

                  SENOUCI, Sofiane, gimęs 1971 4 15 Hussein Dey (Alžyras) – al-Takfir ir al-Hijra narys

                  33.

                  SISON, Jose Maria (dar žinomas kaip Armando Liwanag, dar žinomas kaip Joma), gimęs 1939 2 8 Cabugao (Filipinai) – asmuo, vadovaujantis Filipinų komunistų partijai, įskaitant NTA

                  34.

                  TINGUALI, Mohammed (dar žinomas kaip Mouh di Kouba), gimęs 1964 4 21 Blida (Alžyras) – al-Takfir ir al-Hijra narys

                  35.

                  WALTERS, Jason Theodore James (dar žinomas kaip Abdullah; dar žinomas kaip David), gimęs 1985 3 6 Amersforte (Nyderlandai), paso (išduotas Nyderlandų Karalystės) Nr. NE8146378 – Hofstadgroep grupuotės narys

            2.   GRUPĖS IR ORGANIZACIJOS

                  1.

                  Abu Nidal organizacija – ANO (dar žinoma kaip Fatah Revoliucinė Taryba; dar žinoma kaip Arabų revoliucinės brigados; dar žinoma kaip „Juodasis rugsėjis“; dar žinoma kaip Musulmonų socialistų revoliucinė organizacija)

                  2.

                  Al-Aqsa kankinių brigada

                  3.

                  Al-Aqsa e.V.

                  4.

                  Al-Takfir ir Al-Hijra

                  5.

                  Aum Shinrikyo (dar žinoma kaip AUM; dar žinoma kaip Aum Aukščiausioji Tiesa; dar žinoma kaip Aleph)

                  6.

                  Babbar Khalsa

                  7.

                  Filipinų komunistų partija, įskaitant Naują tautų armiją – NTA, Filipinuose, susijusią su Sison Jose Maria (dar žinomas kaip Armando Liwanag; dar žinomas kaip Joma; asmuo, vadovaujantis Filipinų komunistų partijai, įskaitant NTA)

                  8.

                  Gama'a al-Islamiyya (dar žinoma kaip Al-Gama'a al-Islamiyya) (Islamo grupė – IG)

                  9.

                  İslami Büyük Doğu Akıncılar Cephesi – IBDA-C – (Didysis islamo rytų karių frontas)

                  10.

                  Hamas, įskaitant Hamas-Izz al-Din al-Qassem

                  11.

                  Hizbul Mujahideen – HM

                  12.

                     Hofstadgroep grupuotė

                  13.

                  Šventosios Žemės paramos ir plėtros fondas

                  14.

                  Tarptautinė sikų jaunimo federacija – TSJF

                  15.

                  Kahane Chai (dar žinoma kaip „Kach“)

                  16.

                  Khalistano Zindabad pajėgos – KZF

                  17.

                  Kurdistano darbininkų partija – PKK, (dar žinoma kaip KADEK; dar žinoma kaip KONGRA-GEL)

                  18.

                  Tamil Elamo išlaisvinimo tigrai – TEIT

                  19.

                  Mujahedin-e Khalq organizacija – MEK arba MKO, neįskaitant „Nacionalinės Irano pasipriešinimo tarybos“ – NIPT (dar žinoma kaip Nacionalinė Irano išlaisvinimo armija – NLA, MEK karinis sparnas), dar žinoma kaip Irano liaudies Mujahidin – ILM, dar žinoma kaip Musulmonų iraniečių studentų bendruomenė)

                  20.

                  Ejército de Liberación Nacional (Nacionalinė išlaisvinimo armija)

                  21.

                  Palestinos išlaisvinimo frontas – PIF

                  22.

                  Palestinos islamo Jihad – PIJ

                  23.

                  Palestinos išlaisvinimo liaudies frontas – PILF

                  24.

                  Palestinos išlaisvinimo žmonių fronto Aukščiausioji vadovybė, (dar žinoma kaip PILF Aukščiausioji vadovybė)

                  25.

                  Fuerzas armadas revolucionarias de Colombia – FARC (Kolumbijos revoliucinės ginkluotosios pajėgos)

                  26.

                  Devrimci Halk Kurtuluș Partisi-Cephesi – DHKP/C (dar žinoma kaip Devrimci Sol (Revoliucinė kairė); dar žinoma kaip Dev Sol) (Revoliucinė liaudies išlaisvinimo armija/frontas/partija)

                  27.

                  Sendero Luminoso (SL) (Šviečiantis kelias)

                  28.

                  Stichting Al Aqsa (dar žinoma kaip Stichting Al Aqsa Nederland; dar žinoma kaip Al Aqsa Nederland)

                  29.

                  Teyrbazen Azadiya Kurdistan grupuotė – TAK (dar žinoma kaip Kurdistano laisvės sakalai; dar žinoma kaip Kurdistano laisvės vanagai)

                  30.

                  Autodefensas Unidas de Colombia – AUC (Kolumbijos jungtinės savigynos pajėgos/grupė)


title: 2014/576/ES: 2014 m. balandžio 3 d. Europos Parlamento sprendimas dėl Europos ligų prevencijos ir kontrolės centro 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/200

         EUROPOS PARLAMENTO SPRENDIMAS
   2014 m. balandžio 3 d.
   dėl Europos ligų prevencijos ir kontrolės centro 2012 finansinių metų sąskaitų uždarymo
   (2014/576/ES)
   EUROPOS PARLAMENTAS,

               —

               atsižvelgdamas į Europos ligų prevencijos ir kontrolės centro 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ligų prevencijos ir kontrolės centro 2012 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (4), ypač į jo 23 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7–0224/2014),

               1.

               pritaria Europos ligų prevencijos ir kontrolės centro 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 89.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 142, 2004 4 30, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2009 m. balandžio 21 d. POLITINIO IR SAUGUMO KOMITETO SPRENDIMO ATALANTA/3/2009 dėl prie Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (ATALANTA), Prisidedančių šalių komiteto įsteigimo (2009/369/BUSP) Papildymas ( OL L 112, 2009 5 6 )

text:
14.5.2009

               LT

               Europos Sąjungos oficialusis leidinys

               L 119/40

         2009 m. balandžio 21 d. POLITINIO IR SAUGUMO KOMITETO SPRENDIMO ATALANTA/3/2009 dėl prie Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (ATALANTA), Prisidedančių šalių komiteto įsteigimo (2009/369/BUSP)

      PAPILDYMAS

   (Europos Sąjungos oficialusis leidinys L 112, 2009 m. gegužės 6 d.)
   2009 m. balandžio 21 d. Politinio ir saugumo komiteto sprendimas ATALANTA/3/2009 papildomas šiuo priedu:

         „PRIEDAS

            2 STRAIPSNIO 1 DALYJE NURODYTŲ TREČIŲJŲ VALSTYBIŲ SĄRAŠAS

                     —

                     Norvegija“


title: 2007 m. lapkričio 26 d. Tarybos sprendimas dėl Jungtinių Amerikos Valstijų ir Europos bendrijos susitarimo dėl bendradarbiavimo civilinės aviacijos saugos reglamentavimo srityje pasirašymo Bendrijos vardu

text:
9.11.2011

               LT

               Europos Sąjungos oficialusis leidinys

               L 291/45

         TARYBOS SPRENDIMAS
   2007 m. lapkričio 26 d.
   dėl Jungtinių Amerikos Valstijų ir Europos bendrijos susitarimo dėl bendradarbiavimo civilinės aviacijos saugos reglamentavimo srityje pasirašymo Bendrijos vardu
   (2011/720/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį ir 133 straipsnio 4 dalį, ją siejant su 300 straipsnio 2 dalies pirmosios pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               Komisija Bendrijos vardu derėjosi su Jungtinėmis Amerikos Valstijomis dėl Jungtinių Amerikos Valstijų ir Europos bendrijos susitarimo dėl bendradarbiavimo civilinės aviacijos saugos reglamentavimo srityje (toliau – Susitarimas) pagal Tarybos sprendimą, kuriuo Komisija buvo įgaliota pradėti derybas.

               (2)

               Susitarimas, dėl kurio susitarė Komisija, turėtų būti pasirašytas, laikantis sąlygos, kad jis bus sudarytas vėliau,

         NUSPRENDĖ:
   1 straipsnis
   Bendrijos vardu ir atsižvelgiant į Tarybos sprendimą dėl Susitarimo sudarymo, patvirtinamas Jungtinių Amerikos Valstijų ir Europos bendrijos susitarimo dėl bendradarbiavimo civilinės aviacijos saugos reglamentavimo srityje (toliau – Susitarimas) pasirašymas.
   2 straipsnis
   Šiuo sprendimu Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Bendrijos vardu, laikantis sąlygos, kad jis bus sudarytas vėliau.
   3 straipsnis
   Valstybės narės turi imtis visų būtinų priemonių, skirtų užtikrinti, kad jų dvišaliai susitarimai su Jungtinėmis Valstijomis, išvardyti Susitarimo 1 papildyme, atitinkamai gali būti pakeisti arba nutraukti įsigaliojus šiam Susitarimui.

      Priimta Briuselyje 2007 m. lapkričio 26 d.

            Tarybos vardu

            Pirmininkas

         J. SILVA


title: 2009 m. balandžio 23 d. Europos Parlamento sprendimas dėl 2007 finansinių metų Europos Sąjungos bendrojo biudžeto įvykdymo patvirtinimo, IX skirsnis - Europos duomenų apsaugos priežiūros pareigūnas

text:
26.9.2009

               LT

               Europos Sąjungos oficialusis leidinys

               L 255/93

         2009 m. balandžio 23 d.
   EUROPOS PARLAMENTO SPRENDIMAS
   dėl 2007 finansinių metų Europos Sąjungos bendrojo biudžeto įvykdymo patvirtinimo, IX skirsnis – Europos duomenų apsaugos priežiūros pareigūnas
   (2009/640/EB)
   EUROPOS PARLAMENTAS,

               —

               atsižvelgdamas į 2007 finansinių metų Europos Sąjungos bendrąjį biudžetą (1),

               —

               atsižvelgdamas į 2007 finansinių metų Europos Bendrijų galutines metines ataskaitas (I tomas) (C6–0424/2008) (2),

               —

               atsižvelgdamas į Europos duomenų apsaugos priežiūros pareigūno metinę 2007 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2007 finansinių metų metinę biudžeto vykdymo ataskaitą kartu su audituotų institucijų atsakymais (3),

               —

               atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į EB sutarties 272 straipsnio 10 dalį, 274, 275 ir 276 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0154/2009),

               1.

               suteikia patvirtinimą Europos duomenų apsaugos priežiūros pareigūnui, kad 2007 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL L 77, 2007 3 16.

      (2)  OL C 287, 2008 11 10, p. 1.

      (3)  OL C 286, 2008 11 10, p. 1.

      (4)  OL C 287, 2008 11 10, p. 111.

      (5)  OL L 248, 2002 9 16, p. 1.
   2009 m. balandžio 23 d.
   EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl 2007 finansinių metų Europos Sąjungos bendrojo biudžeto įvykdymo patvirtinimo dalį, IX skirsnis – Europos duomenų apsaugos priežiūros pareigūnas
   EUROPOS PARLAMENTAS,

               —

               atsižvelgdamas į 2007 finansinių metų Europos Sąjungos bendrąjį biudžetą (1),

               —

               atsižvelgdamas į 2007 finansinių metų Europos Bendrijų galutines metines ataskaitas (I tomas) (C6–0424/2008) (2),

               —

               atsižvelgdamas į Europos duomenų apsaugos priežiūros pareigūno metinę 2007 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2007 finansinių metų metinę biudžeto vykdymo ataskaitą kartu su audituotų institucijų atsakymais (3),

               —

               atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į EB sutarties 272 straipsnio 10 dalį, 274, 275 ir 276 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0154/2009),

               1.

               pažymi, kad 2007 m. Europos duomenų apsaugos priežiūros pareigūno (EDAPP) turėti įsipareigojimų asignavimai iš viso sudarė 5 mln. eurų (2006 m. – 4,1 mln. eurų (6)) ir tai yra beveik 20 % padidėjimas, palyginti su 2006 m., ir jų panaudota 86,14 %, o tai yra mažiau nei kitų institucijų vidurkis (93,84 %);

               2.

               atkreipia dėmesį į tai, kad nuo 2006 m. (24 etatai) iki 2007 m. (29 etatai) 21 % padaugėjo nuolatinių EDAPP skirtų etatų; taigi palankiai vertina EDAPP ketinimą apriboti užduočių ir darbuotojų kiekio didėjimą pasinaudojant augimo kontrole siekiant užtikrinti, kad nauji darbuotojai pradėtų dirbti visu pajėgumu ir būtų atitinkamai integruojami ir mokomi;

               3.

               pažymi, kad Audito Rūmų metinėje ataskaitoje nurodyta, jog atlikus EDAPP institucijos auditą reikšmingų pastabų teikti nereikėjo;

               4.

               primena, kad 2006 m. gruodžio 7 d. Komisijos, Parlamento ir Tarybos Generalinių sekretorių kartu su EDAPP pasirašytas administracinio bendradarbiavimo susitarimas buvo pratęstas dar 3 metų laikotarpiui ir įsigaliojo 2007 m. sausio 16 d.;

               5.

               pažymi, kad, remiantis minėtuoju bendradarbiavimo susitarimu, visų EDAPP misijų administracinį tvarkymą užtikrina Komisijos individualių išmokų administravimo ir mokėjimo biuras ir atlyginant misijų metu patirtas apsigyvenimo išlaidas abiem EDAPP personalo kategorijoms, t. y. abiem nariams ir darbuotojams taikomos tos pačios vidaus taisyklės;

               6.

               primena, kad pagal 2006 m. lapkričio 7 d. sprendimą EDAPP nusprendė nustatyti veiklą ir reikalavimus atitinkančią vidaus kontrolės sistemą; pažymi, kad EDAPP tarnyboms atlikus pirmą vertinimą buvo nustatyta, kad ši vidaus kontrolės sistema veikia ir yra efektyvi;

               7.

               su pasitenkinimu atkreipia dėmesį į tai, kad pirma Vidaus audito tarnybos (VAT) parengta audito ataskaita buvo gauta 2007 m. rugsėjo mėn. ir kad joje buvo nurodyti tam tikri dalykai, kuriuos reikėjo patobulinti; džiaugiasi dėl to, kad EDAPP nusprendė, jog VAT rekomendacijų įgyvendinimas turėtų būti 2008 m. prioritetas ir kad dėl šios priežasties 2008 m. pradžioje buvo parengtas veiksmų planas; ragina EDAPP visiškai įgyvendinti šį veiksmų planą;

               8.

               palankiai vertina tai, kad EDAPP ir EDAPP padėjėjas kiekvienais metais skelbia savo finansinių interesų deklaracijas, kurių forma panaši į Parlamento narių kiekvienais metais pildomų deklaracijų formą ir kuriose pateikiama svarbi informacija tokiais klausimais, kaip deklaruotina profesinė veikla ir atlyginamos pareigos arba veikla;

               9.

               džiaugiasi dėl EDAPP 2007 m. rugsėjo 12 d. sprendimo prisijungti prie Europos Parlamento, Tarybos ir Komisijos 1999 gegužės 25 d. tarpinstitucinio susitarimo dėl Europos kovos su sukčiavimu tarnybos (OLAF) (7) atliekamų vidaus tyrimų taikant Reglamente (EB) Nr. 1073/1999 (8) nustatytą sistemą;

               10.

               prašo, kad EDAPP į savo kitą veiklos 2008 finansiniais metais ataskaitą įtrauktų skyrių, kuriame būtų išsamiai išdėstyti tolesni veiksmai, kurių atitinkamais metais imtasi remiantis Parlamento ankstesniais sprendimais dėl biudžeto įvykdymo patvirtinimo, įskaitant galimus paaiškinimus, kodėl nesivadovauta rekomendacijomis;

               11.

               pažymi, kad, nepaisant Finansinio reglamento pakeitimų, viešųjų pirkimų taisyklės vis dar pernelyg sudėtingos taikyti mažesnėms institucijoms, pvz., EDAPP, ypač taisyklės, susijusios su kvietimu teikti paraiškas sudaryti sutartis, kurių vertė gana nedidelė; ragina Komisiją, atliekant parengiamąjį darbą prieš rengiant pasiūlymus dėl Finansinio reglamento pakeitimų, išsamiai konsultuotis su Europos duomenų apsaugos priežiūros pareigūnu ir jo sekretoriatu siekiant užtikrinti, kad galutiniame projekte būtų tinkamai atsižvelgta į jiems rūpimus klausimus.

      (1)  OL L 77, 2007 3 16.

      (2)  OL C 287, 2008 11 10, p. 1.

      (3)  OL C 286, 2008 11 10, p. 1.

      (4)  OL C 287, 2008 11 10, p. 111.

      (5)  OL L 248, 2002 9 16, p. 1.

      (6)  2005 m. – 2,8 mln. eurų.

      (7)  OL L 136, 1999 5 31, p. 15.

      (8)  1999 m. gegužės 25 d. Europos Parlamento ir Tarybos reglamentas (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų (OL L 136, 1999 5 31, p. 1).